LidanRubinov/Halacha-QA huggingface dataset:
שאלה: אמונה- לא רק בשכל: שאלתי היא: האם יש איזושהי דרך לחזק את האמונה בלב ולא רק במח? כלומר, אני מאמין ויודע. אני לומד הרבה תורה וגם מלמד, ואף מצליח לחזק אחרים, אבל מה אם דווקא כשאני מגביר את לימוד התורה, אני מרגיש יותר שפל, ויותר נופל בהרהורים וחטא? למרות שזה קשה, אני יכול להמנע מחטא וגם להשקיע יותר בתורה, ולוותר על הרבה דברים. אבל למה? אני לא מצליח להתמיד ולהתאמץ יותר רק ע"י אמונה שכלית. האם אין דרך לזכות לבהירות הדעת? איכשהו להתחזק? (מעבר לללמוד עוד תורה, וללמוד עוד מוסר) האם אין איזה גילוי קטנטן שהקב"ה יכול לעזור לי על ידו? (כמובן שיש רבים וגדולים כאלה, אבל אני קטן מכדי לראות בהם גילוי. אין כוונתי לכל מה שבדרך הטבע). מה אני מחפש למשל? אומרים שלרב אליהו היה רוח הקודש, וראו זאת בבירור כמה פעמים. לא זכיתי להסתופף בצלו, אולי אם הייתי זה היה מחזק אותי. למשל- אם אכן ההבטחה "עשר בשביל שתתעשר" עובדת. אך אם אני אקפיד יותר ובכל זאת לא אראה שינוי, האם זה מראה שאיני צריך להאמין? בקיצור, ויתרתי על הרבה דברים בחיי, ואני מוכן להקריב הרבה, אבל אני לא מצליח בלי איזהשהו חיזוק או סימן. מראש.
תשובה: הבקשה שלך מזכירה את בקשת משה רבנו: "הראני נא את כבודך". אולם לא לכולם הקב"ה עונה כמו שענה למשה רבינו. בתפלה אנו אומרים "משען ומבטח לצדיקים", וניתן לפרש שמי שזוכה לבטוח בה' הקב"ה עושה עימו חסד ונותן לו "משען" משום שכל כך קשה לבטוח בקב"ה. לכן הקב"ה נותן כוח לבוטחים בו ונותן להם משען. אולם הענין מתחיל ממאמץ גדול מצידנו לבטוח בקב"ה.
שאלה: המלצה לגבי ספרים למתחזק: הנני חילוני אך אני מתחזק. (עדות ספרד) 1. האם תוכלו להמליץ לי על ספרים (שהיו בהם הכל)? 2. והאם תוכלו להמליץ לי על ספרי מעשיות עם כל מיני רבנים? חשוב : אני מבקש בכל לשון של בקשה שהספרי המעשיות יהיו בעברית שכל להבין. מראש.
תשובה: ב"ה לך. מאוד שמחתי לקרוא על ההתחזקות שלך, זה ממש נפלא. אשמח מאוד לעזור לך בתהליך שבו אתה נמצא. הרצון שלך לקרוא ולהתקדם ממש ממש חשוב, יחד עם זה אודה על האמת שלמרות ששאלתך נראית פשוטה, התשובה לא כל כך פשוטה. הסיבה לכך היא שביהדות התורה היא רחבה מיני ים, ממש גדולה ועצומה. יש בה מגוון רחב מאוד של דרכים, נושאים כיוונים, וכל אחד יכול למצוא לעצמו את המקום שמתאים לו. כך גם לאנשים שרוצים להתחזק יש המון המון ספרים וכל אחד צריך לבחור את הספרים שיותר מתאימים לו. הספרים מתחלקים לתחומים שונים, ובהם אפשר להיפגש עם מגוון רחב של עולם התורה. תוכל לקרוא ספרים בפרשנות לתורה, ספרים של הלכה, ספרים של אגדות, ספרים של מוסר ועוד ועוד. כאן אני מגיע לקושי שלי לענות על מכתבך. אינני מכיר אותך, את התכונות שלך, את הרקע שלך, ואת הרצונות שלך. לכן קשה לי מאוד לכוון אותך לספרים שיתאימו לך. התאמה טובה של ספרים נובעת בדרך כלל מתוך היכרות. ולכן אם יורשה לי ברצוני להציע לך משהו. אני כתפקידי באתר, משתדל לעזור לאנשים שנמצאים במצב שלך. לשם כך אני חורג מעניית תשובה זו או אחרת דרך האתר, ואני משתדל לעזור בתחומים אחרים. אחד מהתחומים זה לגשר בין אנשים שרוצים להתחזק, לבין כוחות תורניים שנמצאים באזור המגורים שלהם. כך נוצרים קשרים אישיים, וההיכרות עוזרת מאוד לבנות באופן מסודר ורציני. לכן ברצוני להציע לך, שתחזור אלי אל האימייל שלי בכתובת zahig1 gmail.com ותספר לי מעט יותר על עצמך, ותוסיף פרטים יותר מעשיים, כגון: מקום מגורים וכדומה וכך נוכל לעזור לך באופן ישיר ומועיל. במידה ואתה מעדיף בכל זאת ללכת לכיוון הספרים חזור אלי וכתוב לי זאת ואמליץ לך על ספרים. בברכת והמון הצלחה, הרב יצחק גרינבלט.
שאלה: גדרי "לא תהיה לו כנושה": דיירת עזבה את דירתי וחייבת לי כ-14,000 ש"ח. היא התגרשה ומצבה הכלכלי רע. אינני יודע אם היא יכולה להחזיר לי את החוב, ובכמה תשלומים, ואינני בקשר קבוע עמה כדי לדעת באמת מה מצבה. האם מותר לי לבקש במצב כזה את כספי או שמא יש בזה איסור "לא תהיה לו כנושה"? מהם הגדרים באיסור זה?
תשובה: א. הדין של לא תהיה לו כנושה הוא על הלוואה ולא על חיובים אחרים. ב. הדין חל רק כאשר המלווה בטוח שאין ללווה כסף, הדין לא חל במקרה שהוא לא יודע אם יש ללווה כסף להשיב או שאין לו. לכן מותר לך לתבוע את כספך. אם היא תגיד שהיא לא יכולה זו בעיה אחרת, אך אין פה איסור של לא תהיה לו כנושה.
שאלה: נדר על שם של נפטר: כבודו! אודה לך אם תוכל לענות לשאלתי. סבתי נפטרה לפני מספר שנים. ביום שסבתי נפטרה נדרתי נדר והבטחתי למשפחתי שאקרא לילדי הראשון על שמה. האם בכלל מותר לתת שם לתינוק על אדם שנפטר בנסיבות טרגיות (מחלה)? מה אני צריכה לעשות בכדי להתיר את הנדר שנדרתי?
תשובה: לא כדאי להתיר נדר מסוג זה, ואם את חוששת לסיכון כדאי להוסיף שם שיש לו משמעות מתקנת כמו אמונה, ברכה, תחיה, תפארת ועוד. ובע"ה תזכי לראות ממנה נחת.
שאלה: מהי הדרך הנכונה בהשקפה: שלחתי שאלה בקשר לסמינר ערכים שהייתי בו, ולטענות של החרדים נגד הדתיים. טענה שהרבנית שם העלתה היא, שגדולי הדור בתקופה שלפני הקמת המדינה אמרו לא להצטרף להקמת המדינה שהיא מדינה חילונית, שכל מקימיה חילונים, והם חיפשו רק מקום לברוח ולא רצו מדינת יהודים ולא מדינה עם ערכים דתיים, ולכן הקמת המדינה כמו שהיא זה לא נס, זו טעות. ומה באמת בעניין הצבא? זה לא ביטול תורה שכולם חייבים להתגייס? לא מספיק ללמוד תורה ולהתפלל והבעיות הצבאיות ייפתרו? איפה המקום שלנו בעשייה בעולם הזה ואיפה המקום להשאיר את זה לתפילה וללימוד תורה ועיסוק אך ורק בקודש? האם יש חשיבות להתקדמות כלכלית, טכנולגית ואקדמית? חזרתי עם המון שאלות ואני מאוד מבולבלת בקשר להמשך דרכי, אשמח אם הרב יוכל לתת לי תשובה מעמיקה או להפנות אותי לספר ים שיענו על שאלותיי, כי אני מרגישה שאיבדתי את דרכי ואני לא מוצאת משהו בטוח להישען עליו, הכול פתאום מוטל בספק. ב מראש,
תשובה: כדאי מאד שתמצאי דמות שתוכל לענות לך בעל פה על כל שאלותייך. אולם באופן כללי ניתן לומר שגם הציבור החרדי עבר שינויים גדולים. מציבור שלא היה שותף וחלק מהמדינה הוא נהיה יותר ויותר שותף במפעל של הקמת המדינה. מציבור שדגל רק בלימוד תורה הוא חזר לדרך המלך של תורה ועבודה לרוב הציבור. המציאות של בניין עם ישראל הצלחתו וקיבוץ הגליות שאנו נמצאים בה היא עובדה קיימת. יש אפשרות לייחס את כל מה שקורא לתנועה הציונית שצליחה להוביל מהלך נגד רצון ה' אולם אני מעדיף לראות את כל מה שקורא כהשגחת ה' על עמו ונחלתו. בדברים הבסיסים של גלות וגאולה הדברים לא קוראים במקרה אלא בהשגחה אלוקית. עיקר העשייה שלנו היא בודאי בקודש. עם ישראל עניינו לבנות חיים שיש בהם קדושה. אולם קדושה שאינה מקדשת את החול זו אינה קדושה שמתאימה לעולם הזה. הקדושה בעולם הזה היא קדושה שצריכה לחבר בין הקודש לחול. קדושה שמימית ישנו בשמים. לא היה צריך הקב"ה לברוא עולם שיש בו חומר. התורה היתה בשמים וניתנה לנו בארץ בכדי שנאיר עם התורה את המציאות של העולם הזה. הקב"ה לא הסכים שנשאר במדבר אלא רצה שנכנס לארץ ישראל. המצווה ללכת לצבא הינה מצווה כללית ציבורית. אולם כמו שאר המצוות באופן פשוט כל מצווה שיכולה להתקיים על ידי אחרים, אין מי שלומד תורה צריך להפסיק מלימודו שהרי המצווה מתקיימת על ידי אחרים. אולם לגבי מצוות הצבא היא אינה יכולה להתקיים על ידי מי שאינו ירא שמים ולא מאמין. עם ישראל לא מנצח בכח הטנקים שלו. עם ישראל מנצח מכוח השכינה שנמצאת במחנה הצבא. רק צבא שיש בו אמונה מוסר וטהרה מעריות יכול לנצח במלחמה. אם כן אי אפשר לנקות את עם ישראל מאנשים יראי שמים שהרי יש בכך סכנת נפשות שהרי יש בכך מיעוט הקדושה של מחנה ישראל. פן יראה בו הקב"ה ערוות דבר ושב מאחרינו. לענין ההתפתחות הכלכלית של עם ישראל, זו חלק מבשורת הגאולה שעם ישראל יחזור לארץ ישראל וידע לעבוד את ה' לא רק מתוך עוני אלא גם מתוך עשירות. ודאי שהניסיון לעבוד את ה' מתוך עשירות הוא נסיון קשה יותר. התקופה שאנו נמצאים הינה תקופה שיכולה מאד לבלבל, שהרי בדברים מסויימים יש הרבה אור אולם בדברים אחרים יש הרבה חושך והרבה נפילות. אולם ח עמדו על כך כבר לפני אלפיים שנה שכך יהיה בעקבות משיח, כלומר, הימים לפני שיבוא המשיח הם ימים שיהיה בהם הרבה מהפכות והרבה נסיונות רוחנים בעיקר. אולם כל המהפכות בסופו של דבר מובלים ומובילים למקום אחד למקום שבו נזכה לבסס דרך של עבודת ה' דרך שתוכל את כל עוצמות החיים לחבר אל הקודש. אני מניח שיש לך עוד הרבה שאלות. אני מוכן לענות לך בכתב או בעל פה
שאלה: שינת בנים ובנות באותו בית: האם ישנה בעייה לשינה של מספר רב של בנים ובנות באותו הבית (בחדרים נפרדים)?מדובר על לפחות 4 אנשים כאשר לכל אחד יש חדר משלו.
תשובה: השאלה היא, אם לא עלול להיווצר מצב שבו יהיו רק בן ובת לבד בדירה. בכלל, הימצאות בנים ובנות בדירה אחת לא ראויה.
שאלה: שמיעת שירים בימינו: לכבוד הרב אני מאוד מבולבל בעניין השירים. רציתי לדעת האם לפי ההלכה מותר בכלל לשמוע שירים מכל סוג שהם או שאסור? אני שואל בכלליות. ואם כן, אז איזה מותר, איך ומתי? מכיוון שאני מאוד מבולבל בעניין זה כי שמעתי כל מיני דעות של אנשיים חלק אומרים אסור בגלל חורבן בית המקדש וחלק אומרים מותר כי החיים קשים וכי ניהיה עצובים כל היום והשירים מרגיעים וחלק אומרים רק ניגונים (נעימות) מותר. לכן אני מאוד מבולבל,ולא רוצה לעבור על ההלכה. אם אפשר תשובה מפורטת אשמח.
תשובה: לפי מרן המחבר אכן יש להחמיר ולא לשמוע שירים חוץ משמחה של מצווה כמו שמחת חתן וכלה. לפי שיטות אחרות האיסור של ח הוא כאשר שרים בבתי משתאות ביחד עם שתית יין וכו'. שירים עם תוכן שלילי אסור לשמוע בכל מקרה.
שאלה: "יראו עיננינו" לנמצא בשליחות: אני נמצא בשליחות של שנה בארה"ב. בני המקום נוהגים להגיד יראו עיננינו ושמונה עשרה הפס הקודמים לשמונה עשרה. האם עליי להגיד את הפס או שאוכל להמשיך לנהוג כבן הארץ?
תשובה: כלל גדול הוא: אין לפרוש מן הציבור.
שאלה: ניתוח לצרכי יופי: מותר למישהי לעשות ניתוח אף מבחינת יופי ולא רפואי?
תשובה: הציץ אליעזר מחמיר בזה, אך יש מגדולי ישראל שהתירו אם היא סובלת מזה, וכך נוהגים למעשה.
שאלה: נזק מזערי למיטלטלין של אחר : כשנסעתי לאחור רכבי פגע ברכב עומד אחר (אשר חנה מבלי שבעליו היו במקום). יצאתי לראות איזה נזק גרמתי וראיתי שריטות קטנות. התלבטתי מאוד אם להשאיר פתק עם הפרטים שלי. הנזק הינו מזערי ואני יודעת כי אני הייתי מוחלת על נזק כזה אילו המצב היה הפוך. כמו כן, סביר מאוד להניח שבעל הרכב לא ישים לב לשריטות ורוב האנשים שאני מכירה היו מוחלים על נזק כזה. בנוסף, על הרכב היו עוד שריטות שאני יודעת בוודאות כי לא אני גרמתי להן. חששתי כי אם אשאיר את פרטיי בעל הרכב יאשים אותי בכל השריטות באזור שניזוק ויבקש לתקן את כל הפחחות באזור על חשבוני (לצערי נתקלתי בעבר במספר אנשים שביקשו לרמות כך). סופו של דבר, היות וחששתי לממוני עזבתי את המקום מבלי להשאיר את פרטיי. כעת מצפוני מציק לי כי אני חושבת שאולי מדובר באדם פדנט שלא מוחל על נזק כזה. לא ניתן להחזיר את הגלגל לאחור אך ברצוני ללמוד להבא במיד וח"ו יקרה מצב כזה כיצד עליי לנהוג. האם עליי להשאיר את פרטיי למרות שמדובר בנזק מזערי שרוב האנשים היו מוחלים עליו ולמרות שאני מעמידה את עצמי בסיכון שמא הבעלים ינצלו את הסיטואציה כדי לתקן נזקים נוספים שלא אני גרמתי?
תשובה: מכיוון שכבר היו שריטות ברכב, ומדברייך משמע שאלו שריטות זעירות שאינן מוסיפות כיעור לרכב מעבר לקודמות עד שסביר להניח שאפילו בעל הרכב לא ישים לב לשריטות, אין הדבר מוגדר כנזק כלל לפי שאין פחת בשווי הרכב וגם אין דרך בני אדם לתקן במקרה זה. לפיכך את פטורה מלשלם. אוסיף עצה, שבמקרה ואכן יש נזק אלא שאת חוששת שבעל הרכב יטיל עלייך חובות נוספים שלא כדין באפשרותך להתקשר עימו ע"י גורם מתווך, כגון חברה טובה, וכך הוא לא ידע את זהותך ולא יוכל להוציא ממך ממון, ומאידך תוכלי להעביר אליו את הסכום אותו ודאי היזקת או שאותו את חוששת שהיזקת. הרחבה: בדרך כלל שומת הנזק היא הפחת שאירע לחפץ בעקבות הנזק, כלומר שמים כמה היה שווה לפני הנזק וכמה לאחריו ואת ההפרש יש לשלם. החזו"א (ב"ק סי' ו ס"ק ג) מחדש שבכל דבר העומד לתיקון ורגילים לתקנו יש לשלם כשווי התיקון, ודוקא בדבר שאין רגילים לתקנו משלמים את הפחת (כגון "טוטלוס"). וכן כתב גם הנתיבות (שמ סק"ג). ומוסיף החזו"א שגם במקרה שאין הדרך לתקנו משום שעלות התיקון גבוהה ולא משתלם לתקנו אלא אנשים מעדיפים להשאירו כך, יש לשום את הפחת ולא את עלות התיקון. במקרה שלפנינו העלות גבוהה ולא משתלם לתקנו ולכן יש ללכת לפי הפחת, ומכיוון שגם אין פחת לא צריך לשלם כלל, וכן הסכים הגרז"נ גולדברג שליט"א. הרב יאיר וסרטיל
שאלה: הלשנה על עבודה לקויה של פקיד: האם מותר להתלונן על עבודה לקויה של עובד פקיד כלשהו, בלי להעיר קודם לו? האם יש חובה להזהיר קודם? מה הדין של אדם המתלונן על דבר פלוני שלא היה? (דוגמא: מתקשרים לדוד לדלפק ומבקשים מישהו אחר שירשום,כי דוד לא רושם מה שצריך)
תשובה: צריךלהעיר לו קודם. אפשר ע"י מכתב אנונימי.
שאלה: איך מתפללים?: כבר זמן רב שאני מעוניינת להתפלל שחרית או מנחה או ערבית אבל לא יודעת איך (אני יודעת שזה נשמע מוזר). (1) ראשית אשמח לדעת אילו תפילות הן בגדר חובה לנשים? (2)מהן זמני התפילות (כלומר ממתי עד מתי מותר להתפלל כל תפילה) (3) מאיפה מתחילים תפילת שחרית (הבנתי שיש נוסח ספרדי ואשכנזי- אני ספרדייה), מהי תפילת שמונה עשרה ובאילו מילים מתחילה (כדי שאדע להבחין בה), ואם מופיע "אד - ני שפתי תפתח." לאחר קדיש האם יש לקרוא זאת? שהרי אסור לאישה להגיד קדיש, בטח שלא לבדה, וזה נראה כאילו המשך של הקדיש. או שמדלגים על הקדיש וממשיכים? עלי לציין שבע"ה אני רוצה להתפלל בביתי ולא בבית כנסת כך שאין מניין. (4) עוד שאלה קטנטונת- אם ידוע לכם היכן מקיימים שיעורי תורה לנשים בפתח תקווה ומתי? בכבוד רב
תשובה: ב"ה לך. שמחתי מאוד לקבל את שאלותיך, ואני מאוד מעריך את ההתגברות שלך על הבושה הטבעית וששאלת, שכבר אמרו לנו חכמנו זכרונם לברכה שלא הביישן למד, שאם אדם מתבייש לשאול הוא לא יתקן, לא ידע ולא יבין, ואנו שמחים לענות על כל שאלה, להדריך ולהסביר, לכן אנא הרגישי חופשיה לשאול כל שאלה אף אל כתובתי האישית, הן שאלות הלכה והן שאלות הדרכה מעשית, ואשתדל לעזור לך בכל מה שאוכל. וכעת אל שאלותיך אחת לאחת בעזרת ה'. 1. ישנה מחלוקת גדולה בין הפוסקים אילו תפילות נשים חייבות, ישנם פוסקים הפוסקים שאשה חייבת בשתי תפילות ביום, וישנם הפוסקים שאשה חייבת רק בתפילה אחת ביום. לכן אם את יכולה ודאי שטוב שתתפללי שתי תפילות שחרית ומנחה, אבל אם זה קשה לך, תתחילי עם תפילה אחת ותתמידי בה וזה ממש נפלא. באתר יש ספר בשם "פניני הלכה" - תפילת נשים. בו תוכלי ללמוד את כל ההלכות של התפילה לנשים באופן קל ובהיר. תוכלי אף לרכוש את הספר וללמוד אותו בזמנך הפנוי, או דרך האתר לקרוא. 2. הזמן של תפילת שחרית הוא כיום משעה בערך שש וחצי-שש ארבעים (לתפילת שמונה עשרה, את שאר התפילות אפשר גם מוקדם יותר) עדיף עד סוף השעה הזמנית הרביעית זאת אומרת כיום עד השעה 10 בערך ואם לא התפללת עד אז אפשר להתפלל עד חצות היום, שכיום זה עד בערך עשר דקות לפני 12. מנחה אפשר להתפלל משעה 12:15 עד בערך 17:40. 3. לגבי התמצאות בנוסח התפילה, הדרך הטובה היא שתהיה מישהי שתדריך אותך, אם תרצי אסדר לך מישהי שתשמח להדריך אותך ממש צעד אחר צעד. אל תתביישי, אנו ממש גאים בך שאת מתחילה וזוכה לעשות צעדים כל כך חשובים. אך אם את ממש ממש מרגישה שאת לא מוכנה לכך. את מוזמנת ללמוד מתוך ספר פניני הלכה שהזכרתי את סדר התפילה. בכל אופן. נוסח התפילה הוא לפי העדה שלך, אם את ספרדיה תתפללי נוסח עדות המזרח, ואם אשכנזיה או נוסח ספרד או נוסח אשכנז, וזה לא כל כך משנה. בתפילה את אומרת קודם כל ברכות התורה, לאחר מכן ברכות השחר, לאחר מכן פסוקי דזימרא שמתחילים במודה אני או בברוך שאמר, וממשיכה עד אחר תפילת שמונה עשרה שמתחילה ב"אדני שפתי תפתח". בתפילת מנחה כמובן את לא אומרת קדיש, ואת פשוט מדלגת על הקדיש ומתחילה את התפילה שאחריו. שיהיה בהצלחה ואנא אל תתביישי. 4. למיטב ידיעתי בפתח תקוה יש המון שעורי תורה, ולכן חשוב לי אם תוכלי לכתוב לי את אזור המגורים שלך ואברר בשבילך בשמחה רבה. בברכת ואנא חזרי אלי ישירות אל כתובת האימייל שלי. הרב יצחק גרינבלט.
שאלה: הזק בטעות לדבר שלא משתמשים בו: אני נער. בעזרת נשים מסוימת ישנו מתלה ישן שכבר הוחלף בחדש (המתלה כרגע אינו בשמוש ואינו מחובר). עליתי על המתלה ושברתי אותו (בטעות), האם אני צריך לשלם על המתלה?
תשובה: כן. אולם הת הוא על מתלה ישן.
שאלה: קריעה - ערי יהודה: 1) האם אפשר בבקשה לקבל פירוט על אילו ערים מ"ערי יהודה" יש לקרוע כיום? (בית לחם, חברון וכו )? 2) הקריעה נעשית פעם אחת או שכל שלא ראה 30 יום את אותה העיר - צריך לקרוע? 3) בפועל אין אפשרות להיכנס לתוך בית לחם, למשל, אז האם ראייה שלה ממרחק מספר קילומטרים נחשבת לעניין שניתן יהיה לקרוע עליה, ולאו דווקא להימצא בתוכה ממש? 4) מדוע דווקא על ערי יהודה תיקנו קריעה? האם מבחינת הקדושה - אין מעלותיהן של יהודה ושל שומרון שוות?
תשובה: 1) בית לחם וחברון שהוסגרו לשלטון המחבלים. 2) רק פעם אחת כיוון שרואים ערים אחרות בתוך שלושים יום. 3) אפשר לברך על ראיה ממרחק. 4) עיקר מלכות ישראל הייתה ביהודה.
שאלה: שבירת משקפיים בדרך שחוק: צחקתי על עדה של חבר (והוא בדרך כלל לא נעלב מזה). בתגובה הוא נתן לי סטירה חלשה,פגע במשקפים שלי והם נפלו על הרצפה ונסדקו.למחרת הוא שילם לי את עלות העדשה. (החבר פחות מגיל 13),האם עלי לקבל את כספו או להחזירו?
תשובה: בשאלתך יש לדון בשתי נקודות : א) האם ניתן לחייב אדם המזיק בסיטואציה אותה הצגת בשאלתך? ב) האם מותר לך לקבל את הכסף מהקטן? לגבי נידון א לפי הנתונים המונחים לפנינו נראה שאין על המזיק חיוב תשלומים כיוון שהוא הזיק מתוך משחקי נערות. מקור הדין באגודה סוכה (פרק לולב וערבה מא ) "וכן פסקתי לפעמים בשבתות בחצר בית הכנסת כשמשחקים הבחורים ומכין זה את זה, ובלבד שלא יתכוונו." וכן מביאו להלכה המג"א בהלכות פורים סימן תרצ"ה ס"ק ז. יסוד הדין הוא שאם שנים נכנסו על דעת כן שמרימים יד על חברו אף על פי שלא חשב להנזק אין לחייב את המזיק כיון שעצם הרמת היד היתה ברשות, הוא אנוס על הנזק שהרי אין אפשרות לשלוט בדיוק ברמת המכה.( עיין בתשובת הרא"ש קא.ו נפסק בשו ע חו"מ תכא ה) אכן אם נתכוון להזיק אין לפטור כיוון שזה לא בכללי המשחק אר בנידון זה שהמזיק קטן שגם אם הכה לא רק למשחק אלא מתוך עצבנות ניתן להגדירו כאנוס כיוון שאינו בר דעת שלמה לחלק בין מה שנקרא משחק ליצאה מהכללים. (אך יש לדון כל מקרה לגופו) ב) על פי דברינו עליך לגשת לחברך ולהודיעו שהוא פטור על הנזק אותו גרם. אם רצונו שלא תחזיר לו את הכסף יש להודיע להוריו על כך ואם דעתם נוחה מכך אתה יכול להשאיר את הכסף אצלך. מקור הדין שו ע חו"מ סימן רע סעיף ב בדברי הרמ"א "מציאת בנו ובתו הסמוכים על שלחנו (וה"ה אם הרויחו בסחורה או במלאכה) וכן "אם נתנו מתנה לקטן הסמוך על שלחן אביו הרי היא של אביו". לכן גם אם טוען שהכסף שלו שקבלו מתנה הרי הוא של אביו ויש לשאול אותו אם מסכים שבנו ישלם עם כסף זה את נזקי המשקפים. הרב משה מאיר אבינר משקפיים שנשברו במהלך משחק
שאלה: ציצית בשכמייה נגד גשם: הרב קניתי שכמיה מניילון (מה שקרוי בפי העם פונצ ו) שייעודה הוא להגן מפני הגשם. יש לשכמיה 4 כנפות באופן ברור (חור באמצע בשביל הראש), האם אני צריך להטיל בה ציצית?
תשובה: אם השכמייה עשויה מניילון יצוק היא פטורה מציצית, כיוון שבגד שמחויב בציצית זה בגד שנעשה על ידי חוטים.
שאלה: הלכות לחוזר בתשובה: אני אדם חוזר בתשובה וברצוני לדעת הלכות כל יום, איך אוכל לדעת יש איזה ספר שמסביר מה לעשות כל יום על מנת לשמור את המצוות?
תשובה: נפלא לשמוע שאתה חוזר בתשובה ורוצה ללמוד את ההלכות. וברצוני לברך אותך שתזכה ללמוד ולשמור ולעשות מתוך שמחה ולחיות תמיד את הקשר עם אבינו שבשמים. לגבי ספר, אני בדרך כלל ממליץ כספר כללי לאנשים שאין להם כל כך רקע את הספר של הרה"ג הרב לאו שליט"א, רב העיר תל אביב ובעברו הרב הראשי לישראל. הספר נקרא "יהדות הלכה למעשה". הוא ספר לא ארוך ומאוד נח לקריאה. כמובן להרחבות ישנם ספרים רבים וטובים, כגון: פניני הלכה (נמצא באתר), קיצור שולחן ערוך ועוד. מעבר לכך, מאוד רצוי למצוא מישהו ללמוד איתו הלכה וכך אפשר להתקדם המון, נשמח לעזור לך במציאת מישהו שיוכל לעזור לך בכך. שתהיה לך הצלחה רבה, הרב יצחק גרינבלט
שאלה: הנבטת זרעים שונים בכלי אחד: האם יש איסור כלאיים בהנבטת אבוקדו ובצל בכלי אחד מלא מים? ומה הדין לגבי שעועית, דלעת ודלורית על מצע אחד?
תשובה: וברכת ד' א. אין בעיית כלאים, כיוון שמדובר באילן וירק. יש דעה שצריך להרחיק ג' טפחים, אבל בהנבטות אלו לא נראה שיש בעיה כל כך כיוון שהאבוקדו איננו עושה פרי. ב. יש בעיה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: צניעות בפרהסיה בין בני זוג: אנו נשואים, ב"ה, כשנתיים ועדיין עם כל מאמצינו לא מצאנו גדר ברור מהו הדבר שאסור לבני הזוג להראות בפרהסיה מצד צניעות ומה מותר? האם יש להתנהג ממש כאסורים - הבננו שלא! אז מה כן? החל מלהעביר מיד ליד ועד ללכת קרובים (לא בבוטות) או לשתות מאותו בקבוק (גם כן לא בבוטות אלא כמו שחברים שותים מאותו בקבוק זא"ז בטיול)? מה הכללים?! (ולא פרטים לדוגמאות הספצפיות האלו, שהרי אין לדבר סוף) אציין שאני אברך כולל ואשתי אברכית (דהיינו אין ביננו וויכוח בזה, פשוט איננו יודעים מה הכללים).
תשובה: מגע של חיבה וכל הדומה לו, לא ראוי לעשותו בפרהסיה.
שאלה: נטילה עם כוס חד פעמית: האם מותר לזרוק לפח כוס חד פעמית לאחר שהשתמשתי בה כנטלה?
תשובה: מותר לזרוק.
שאלה: תוכנית חיסכון בגמ"ח הלוואות: אנחנו מעוניינים לפתוח "תוכנית חיסכון" בגמ"ח הלוואות, כך שהכסף שנחסוך ישמש כהלוואה לנזקקים, ונוכל לקבל אותו בחזרה כשנרצה. ליתר ביטחון, אנחנו רוצים לחלק את הכסף בין כמה גמ"חים שונים. נשמח אם הרבנים יוכלו להמליץ לנו על כמה גמ"חים אמינים שאפשר להפקיד בהם כסף בלי חשש.
תשובה: יצא עתה חוק חדש שעלול לצמצם את פעילות הגמ"חים, צריך לברר אצל משפטנים היכן ראוי להפקיד.
שאלה: ברכה על שתיה באמבטיה: אם נמצאים במקווה בחדר אמבטיה שיש בו שירותים. ופתאום יש צורך עז לשתות (חשש לסחרחורת). מה הדין, האם מותר לשתות מים? מה עושים עם הברכה, מותר לברך? צריך להרהר את הברכה בלב? (נציין שאין אפשרות מהירה לצאת מחוץ לחדר)
תשובה: מנהג הנשים לברך במקווה בימינו בגלל שהוא נקי.
שאלה: סעודה לנפטר בבית העלמין: האם מותר מקובל לערוך סעודה לנפטר בבית העלמין ביום השנה?
תשובה: אסור לאכול בבית העלמין וכמו כן לברך, והמנהגים שנהגו בזה אינם ראויים. ואם רוצים לשמור על המנהג יש לברך ולאכול מחוץ לבית העלמין ולשמור שכל האוכלים מברכים כראוי ברכה ראשונה ואחרונה. אך אם יאכלו בלי ברכה או בחוסר צניעות זה יכול לגרום חלילה נזק במקום תועלת. והחסד האמיתי עם המתים לתת צדקה וללמוד משניות לעילוי נשמה ובזאת יש זכות לחיים ולמתים.
שאלה: הכשרת תנור לאחר שרפת תולעת: אם אני לוקח תולעת ומכניסה לתנור בוער ע"ג נייר אפייה כדי לבדוק אם היא נשרפת ומה קורה לה. האם אני צריך אח"כ להכשיר את התנור?
תשובה: לא נראה לי שצריך להכשיר.
שאלה: סיר שנשכח בלילה: רציתי לשאול מה הדין בקשר לסיר שנשכח גלוי בלילה (בלילות קרים כשהאוכל לא התקלקל) א. אם שכחתי סיר מרק ללא מיכסה או קנקן מים, אני שופכת אותו, האם זה נכון? ב. אם כן, מה קורה אם מונח על הסיר מיכסה אבל לא סגור לגמרי? ג. האם הדין זהה באוכל מוצק ובאוכל עם רוטב? עצם האפשרות לשאול בדרך זו היא ברכה גדולה. תבורכו מהשמים.
תשובה: איננו חוששים היום לגילוי.
שאלה: אחיתופל בבית המדרש: הגמרא אומרת שרבן גמליאל טעה בכך שאמר "כל מי שאין תוכו כברו לא יכנס לבית המדרש". האם גם אדם כאחיתופל צריך או מותר היה להכניס לבית המדרש?
תשובה: רבן גמליאל הצריך לעשות בדיקות ועל זה חכמים חלקו, אולם אם יודעים בוודאות שהוא פושע או רשע אין להכניסו לבית המדרש.
שאלה: עוגה בחזקת חלבי: בנוגע להלכות כשרות - אני אשכנזיה ורציתי לדעת, אם אכלתי בשרי ואני רוצה לאכול עוגה שהיא "בחזקת חלב" כמה זמן אני צריכה לחכות עד לאכילתו? (אני מחכה 3 שעות בין בשר לחלב)
תשובה: אם העוגה אינה מכילה רכיבי חלב אלא רק נעשתה בכלי חלבי, את יכולהב לאוכלה מיד. עם את העוגה עשו בכלי שהשתמשו בו בחלב פחות מ-24 שעות, אין לאוכלה עם בשר ממש.
שאלה: השתתפות בהגרלת לוטו קבוצתית: כבוד הרב! חברה שעוסקת סחר בהגרלות לוטו ע"י קבוצת משתתפים והיא מרוויחה 10 מהזכייה, מציעה לי להשתתף עם ת חודשי של 150 ש"ח ולהתחייב ל6 חודשים, ומבטיחה שתי זכיות בחודש (גם זכייה קטנה 10 ש"ח), וטוענת שמפעל לוטו עוזר לחברה הישראלית כך שהכסף נופל בסופו של דבר למטרות חברתיות. מה לעשות, האם מותר להשתתף בהם או לא?
תשובה: מותר להשתתף.
שאלה: הלוואה במטבע זר: לפני כשנתיים הלוותי כסף לחבר בארה"ב. מאז חזרתי לגור בארץ ב"ה. כפי שהרב יודע, שער הדולר יורד ועולה. בזמן שפרטתי את כספי מארה"ב שער הדולר היה 3.90, היום הוא ירד ל 3.55 בערך. בכל אופן ערך הכסף יורד בשקלים כלפי והייתי רוצה לדעת מה דעת ההלכה בעניין. את הכסף עדיין לא קיבלתי, אני לא מודאג אבל בכל זאת ערכו יורד מאחר ואני חי בארץ כעת? ב מראש
תשובה: אם הלווית לו בדולרים, שיחזיר לך בדולרים.
שאלה: בשמים במתנה בשבת: האם מותר לתת קופסת בשמים של הבדלה במתנה בשבת? מצד אחד הבשמים הם בעצם תבלינים שראויים למאכל, מצד שני אף אחד לא מתכוון לאכול אותם באמת.
תשובה: לא האכילה קובעת אלא צורך השבת. אם המקבל יריח את הבשמים בשבת מותר.
שאלה: אמירה לנכרי בשעון שבת: באחת התשובות האחרונות מובא שלדעת רבי משה פיינשטין נראה שיש איסור תורה בהקדמת זמן ההדלקה ע"י שעון שבת, ולפי"ז - נאמר שם - יש לאסור לומר לנכרי להקדים את זמן השעון בפלטה של שבת, אף לצורך מצוה. ברצוני לשאול להעיר, שהרב פיינשטין באותה תשובה דיבר אודות הדלקת אור, שיש בזה מלאכה דאוריתא של מבעיר, אך בשאר פעולות חשמליות דעתו שהאיסור מדרבנן משום מוליד (ע אג"מ או"ח ח"ד צא,ה ועוד). וכן דעת רוב הפוסקים מלבד החזון-איש, וא"כ נראה שבנידון פלטה, אם מניח את התבשיל כשהפלטה מכובה, לכאורה אין כאן אלא גרם מלאכה אף לדעתו. ושוב יש להתיר לומר לגוי לעשות זאת לצורך מצוה. בכבוד רב וב
תשובה: הפוסקים נחלקו מהו האיסור בשימוש בחשמל בשבת, לדעת החזו"א האיסור מצד בונה לדעת הרב עוזאל מצד מבעיר ולדעת הגרש"ז אוירבעך והציץ אליעזר מצד מוליד. בדברי האג"מ השאלה לא הוכרעה (עיין אג"מ או"ח ח"ג מב, נה, ח"ד פד). דיון זה הוא בשימוש במכשיר שאין בו חוט להט אך במכשיר שיש בו חוט להט או גוף חימום, נאסר השימוש מדין מבעיר שהוא איסור דאוריתא. במקרה שלנו האיסור להפעיל את הפלטה הוא דאוריתא לכ"ע ורק משום שאנו מתייחסים לשעון שבת כגרמא אנחנו מקילים לומר לגוי, האג"מ סובר שהקדמת שעון שבת נחשבת כמעשה בידיים ולא כגרמא ולכן לדעתו יהיה אסור לומר לגוי כי אין תרי דרבנן. וכל גם תוכן דבריו בח"ד צא,ה שציינת שכתב 'אסור כמדליק באלקטרי מתחילה'. ר' איתמר שמאי
שאלה: סמלים נוצריים מוסלמים ובודהיסטיים בסרט: האם מותר להשתמש בסמלים נוצריים, מוסלמים ובודהיסטיים בסרט תדמית ישראלי?
תשובה: צריך להראות כמה שפחות עניינים של עבודה זרה.
שאלה: קבלת מתנה בשנת אבל: ידוע לי שאשכנזים מקפידים לא לתת מתנות לאבל. אם מישהי העניקה לאבלה מתנה, כגון: תכשיט מסוים, האם מותר לה לעונדו? האם מותר לאבלה לקנות לעצמה תכשיט?
תשובה: מכיוון שצריך לברך ולהודות על התכשיט החדש, יש לחכות עד תום ימי האבילות ואז לענוד אותם.
שאלה: מגע ותערובת בין בשרי לחלבי : ירקות לא חריפים שנחתכו בסכין בשרי לא בן יומו, האם אפשר להשתמש בהם בארוחה חלבית ואף לבשל אותם עם גבינה?
תשובה: מותר.
שאלה: אזכרה למת - באדר א  או אדר ב?: חמי נפטר בתאריך יב באדר תש"ע. מתי יצויין שנה למותו - באדר א או באדר ב?
תשובה: מנהג האשכנזים לעשות את האזכרה באדר א' ומנהג הספרדים באדר ב'.
שאלה: שאריות פתילות ושמן של שבת: ההלכה לגבי נרות חנוכה היא שפתילותיהם והשמן הנותר מהם חייבים בשריפה. האם דין פתילות שבת ושמנם דומה?
תשובה: נרות חנוכה אסורים בהנאה ולכן יש לשרוף את השמן והפתילות. נרות שבת אינם אסורים בהנאה.